En *Super Mario Bros.*, a estrela daba inmunidade por un curto período de tempo.
Nos videoxogos, un ***power-up*** é un obxecto que beneficia ou fornece capacidades adicionais ó personaxe xogador como parte da mecánica de xogo, en contraste con outro tipo de obxectos do xogo que poden ter ou non beneficios ou outros usos determinados. Os *power-ups* adoitan conseguirse simplemente cando o personaxe os toca, mais tamén poden conseguirse en ocasións mediante a recolección de obxectos relacionados. Algúns exemplos de *power-ups* coñecidos na cultura popular son as boliñas do *Pac-Man* (considerado o primeiro *power-up* da historia dos videoxogos) e o *Super Mushroom* de *Super Mario Bros.*, que acadou o primeiro posto da lista de UGO Networks' *Top 11 Video Game Powerups*.

Os *power-ups* adoitan estar pre-establecidos no mundo de xogo, aparecer de forma aleatoria, poden obterse ó bater determinados inimigos ou conseguirse ó abrir ou destruír contedores. Diferéncianse doutros obxectos dos videoxogos polo feito de que teñen efecto inmediato, teñen deseños que non se axeitan necesariamente ó mundo de xogo (con letras e símbolos que destacan sobre o resto do escenario), e son máis habituais en determinados xéneros de xogos, particularmente nos de acción, *shoot 'em ups*, *first-person shooters* e plataformas.

Considérase que o videoxogo *Pac-Man* foi o primeiro que incluíu unha mecánica de *power-ups*. O efecto destes ilustrouse nas escenas intermedias do videoxogo, na forma de interludios cómicos nos que Pac-Man e a pantasma Blinky perséguense o un ó outro. En 1984 o xogo *Sabre Wulf* indtroduciu *power ups* na forma de flores que cando florecían outorgaban efectos como un aumento da velocidade e invincibilidade. Posteriormente en 1985 *Super Mario Bros.* introduciu o *Super Mushroom*, que acadou certa popularidade fora do xogo, e foi descrito como o "*power-up* por excelencia".

Notas
-----

1. ↑  "Pac-Man Power Pellet - The Top 11 Video Game Powerups - UGO.com". Web.archive.org. 29 de xuño de 2007. Arquivado dende o orixinal o 03 de xuño de 2012. Consultado o 28 de maio de 2016.
2. 1 2  "Playing With Power: Great Ideas That Have Changed Gaming Forever from". *1UP.com*. Arquivado dende o orixinal o 17 de xuño de 2006. Consultado o 24 de maio de 2016.
3. 1 2  "Super Mario Bros. Super Mushroom- The Top 11 Video Game Powerups | UGO.com". Web.archive.org. 28 de outubro de 2008. Arquivado dende o orixinal o 28 de outubro de 2008. Consultado o 28 de maio de 2016.
4. ↑  "Five Things We Learned From Pac-Man - Joystick Division - Videogame news, features and reviews". *Joystick Division*. 25 de xaneiro de 2011. Arquivado dende o orixinal o 16 de xuño de 2016. Consultado o 24 de maio de 2016.
5. ↑  By Zergnet. "Gaming's most important evolutions | GamesRadar". *Gamesradar.com*. Consultado o 24 de maio de 2016.
6. ↑  "Cry of the Wulf" (6). Your Spectrum. 1984. Consultado o 14 de xuño de 2016.
7. ↑  Li, C.; Oberlies, N. H. (December 2005). "The most widely recognized mushroom: chemistry of the genus *Amanita*". *Life Sciences* **78** (5): 532–38. PMID 16203016. doi:10.1016/j.lfs.2005.09.003.

Véxase tamén
------------

### Bibliografía

* Giddings, Seth (2009). "Events and Collusions: A Glossary for the Microethnography of Video Game Play". *Games and Culture* (en inglés) **4** (2): 144–157. doi:10.1177/1555412008325485.
* Fabricatore, Carlo (29-31 de outubro de 2007). *Gameplay and Game Mechanics: A Key to Quality in Videogames* (PDF). Expert Meeting on Videogames and Education (en inglés). Santiago de Chile.